Журава Магіла

Жу́рава Магі́ла — урочышча ў Ігуменскім павеце, у Цітвянскай воласці, пры гасцінцы паміж вёскамі Русаковічы і фальваркам Крысцінполь.

Урочышча апісаў у канцы XIX стагоддзя краязнавец Аляксандр Ельскі, у наш час урочышча з такой назвай не фіксуецца.

Паводле Ельскага, гэта даволі значны насып, на якім расце вялізная сасна. Народнае паданне, запісанае Ельскім, кажа, што калісьці ў суседняй вёсцы Азярычын быў памор быдла, і паводле забабонаў мясцовы азярыцкі жыхар, нейкі Жур, прывёз падлу на мяжу Русаковічаў,  хацеў яе там закапаць, каб выратаваць сваю вёску і перавесці памор на суседзяў. Жыхары Русаковічаў былі папярэджаныя пра гэта, чакалі яго, і калі Жур прыйшоў, закапалі яго жыўцом разам з канём і прывезеным быдлам, а над той магілай зрабілі насып.

Сучасны краязнавец Максім Ляшко мяркуе, што гэтае ўрочышча месціцца на могілках вёскі Вераб’ёўка, ці суседніх пагорках.

 Літаратура 



Катэгорыя:Азярычына
Катэгорыя:Легенды
Катэгорыя:Узгоркі Беларусі
Катэгорыя:Русаковічы (Пухавіцкі раён)